**Zmluva o dielo č. ........................**

podľa § 536, § 566 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

číslo objednávateľa: číslo zhotoviteľa:

na vypracovanie projektovej dokumentácie pre stavbu s názvom:

„Stredná odborná škola hotelových služieb a dopravy – modernizácia odborného vzdelávania – vypracovanie PD“

(ďalej iba „Zmluva“)

Uzatvorená medzi týmito zmluvnými stranami:

**Objednávateľ:**  **Banskobystrický samosprávny kraj**

Sídlo : Námestie SNP č. 23, 974 00 Banská Bystrica

Štatutárny orgán: Ing. Ján Lunter, predseda Banskobystrického samosprávneho kraja

Právna forma: samostatný územný samosprávny a správny celok SR zriadený

zákonom NR SR č. 302/2001 Z. z. o samospráve vyšších územných celkov v znení neskorších predpisov

IČO : 37828100

DIČ: 2021627333

Bankové spojenie : Štátna pokladnica

Číslo účtu : SK92 8180 0000 0070 0038 9679

Osoba oprávnená jednať

vo veciach Zmluvy: Ing. Peter Muránsky, riaditeľ odboru cestnej infraštruktúry a

investícií Úradu Banskobystrického samosprávneho kraja

JUDr. Martina Luptáková, odborná referentka pre riadenie

zmluvnej agendy Úradu Banskobystrického samosprávneho kraja

Osoby oprávnené jednať

v technických

(realizačných) veciach: Ing. Matúš Kutlák, referent pre investície

Telefón/ fax : 048/4325512, 048/4325528

Email: [matus.kutlak@bbsk.sk](mailto:matus.kutlak@bbsk.sk)

(ďalej **„objednávateľ“** na strane jednej)

**Zhotoviteľ:**  .................................................................

Sídlo:

Právna forma:

Štatutárny orgán:

Osoba oprávnená jednať

v zmluvných veciach:

Osoby oprávnené jednať

v realizačných veciach:

IČO:

DIČ:

IČ DPH :

Bankové spojenie:

Číslo účtu:

Telefón/ fax:

E mail:

(ďalej iba **„zhotoviteľ“** v príslušnom gramatickom tvare a spolu s objednávateľom ďalej iba **„zmluvné strany“** v príslušnom gramatickom tvare)

**Úvodné ustanovenia**

1. Táto zmluva sa uzatvára postupom realizovaným v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, na zrealizovanie zákazky navypracovanie a dodanie projektovej dokumentácie na stavebné povolenie s náležitosťami dokumentácie na realizáciu stavby (DSP s DRS) zahŕňajúcej projektové energetické hodnotenie, dokumentácie pre ohlásenie stavby, dokumentácie na odstránenie stavby, projektovú dokumentáciu na rekonštrukciu stravovacej prevádzky, odborný autorský dohľad a inžiniersku činnosť pre projekt s názvom „**Stredná odborná škola hotelových služieb a dopravy – modernizácia odborného vzdelávania“**. Objednávateľ na základe uplatnenia stanovených kritérií na vyhodnotenie ponúk, prijal zhotoviteľom predloženú ponuku (ďalej len „ponuka“) a vyhodnotil ju ako najvýhodnejšiu. Cenová ponuka tvorí neoddeliteľnú Prílohu č. 1 tejto Zmluvy.
2. Zhotoviteľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, pozná podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
3. Zhotoviteľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Zhotoviteľa na plnenie titulom ceny Diela.
4. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení vymenované v Zmluve.
5. Zhotoviteľ berie na vedomie, že pri realizácii Diela prostredníctvom subdodávateľov ( ďalej aj iba „subdodávka“ ) zodpovedá zhotoviteľ tak, ako keby Dielo, resp. jeho časť realizoval sám. Zhotoviteľ je povinný oznámiť objednávateľovi akékoľvek zmeny týkajúce sa subdodávok.
6. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny Diela.

**I.**

**Predmet zmluvy**

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä **v rozsahu a obsahu špecifikovanom v Prílohách** k Zmluve, na svoje náklady, na svoje nebezpečenstvo a podľa pokynov objednávateľa vykonať a objednávateľovi odovzdať Dielo vymedzené v  článku II. Zmluvy.
2. Objednávateľ sa zaväzuje riadne a včas vykonané Dielo prevziať spôsobom dohodnutým v Zmluve a zaplatiť zaň Cenu dohodnutú v článku IV. Zmluvy.

**II.**

**DIELO**

**členenie a rozsah Diela, Všeobecné požiadavky na Dielo**

1. Dielom sa na účely Zmluvy rozumie zmluvné činnosti a vypracovanie:

a) vypracovanie projektových dokumentácií v stupni projektov pre stavebné povolenie v podrobnosti realizačných projektov so všetkými náležitosťami v zmysle §3 a §9 vyhlášky MŽP SR č. 453/2000 Z.z., ktorou sa vykonávajú niektoré ustanovenia stavebného zákona a v rozsahu prílohy č. 2 a č.3 Sadzobníka pre navrhovanie ponukových cien projektových prác a inžinierskych činností UNIKA 2018 vrátane zamerania skutkového stavu jednotlivých objektov, potrebného polohopisného a výškopisného zamerania, položkovitých rozpočtov jednotlivých objektov (stavba a vybavenie), výkazov výmer jednotlivých objektov (stavba a vybavenie) a teplotechnických posudkov jednotlivých objektov, odborný výpočet predpokladaných energetických úspor vypracovaný v súlade zo zákonom č. 555/2005 Z.z. o energetickej hospodárnosti budov v znení neskorších predpisov (doklad o výške energetickej úspory vyjadrený v znížení potreby tepla na vykurovanie budovy). Projektové dokumentácie budú spracované samostatne na jednotlivé stavebné objekty. Rozpočty budú spracované pre každý stavebný objekt samostatne. Predmetom zákazky je aj posúdenie jestvujúcich prípojok inžinierskych sietí a v prípade potreby návrh nových prípojok.

b) Výkon inžinierskej činnosti v nutnom rozsahu pre zabezpečenie právoplatných stavebných povolení v mene objednávateľa vrátane zabezpečenia všetkých potrebných stanovísk a vyjadrení dotknutých organizácií a orgánov. V prípade potreby podanie žiadostí o vyňatie pôdy podľa § 17 zák. č. 220/2004 Z.z. v rozsahu zabezpečenia všetkých rozhodnutí, stanovísk, potvrdení, vyjadrení, súhlasov a posúdení s vypracovaním žiadostí o vyňatie pôdy z poľnohospodárskeho pôdneho fondu.

c) Výkon autorského dozoru (rozsah 60 hodín) počas realizácie stavby zhotoviteľom stavby až po vydanie kolaudačného rozhodnutia príslušným stavebným úradom.

Predmetom zákazky sú nasledujúce činnosti :

**a**/ **Dokumentácia na stavebné povolenie s náležitosťami dokumentácií na realizáciu stavby (DSP s DRS), dokumentácia na ohlásenie stavby, dokumentácia na odstránenie stavby a dokumentácia na rekonštrukciu stravovacej prevádzky:**

Súčasťou projektových dokumentácií budú **výkazy výmer a rozpočty v členení na jednotlivé profesie samostatne** tak, aby bolo možné rozdeliť výdavky súvisiace so znížením energetickej náročnosti jednotlivých objektov. Rozpočet musí byť spracovaný podľa objektovej skladby, pričom jednotlivé profesie nebudú oceňované v súboroch, ale budú oceňované položkovite. Každá položka musí obsahovať poradové číslo, kód, popis, množstvo, mernú jednotku, jednotkovú cenu, náklady spolu.

Rozsah a obsah dokumentácie, ktorú je zhotoviteľ povinný dodať objednávateľovi:

* **dokumentácia na stavebné povolenie s náležitosťami dokumentácie na realizáciu stavby** (ďalej len **„DSP s DRS“**) v rozsahu prílohy č. 2 a prílohy č. 3 Sadzobníka UNIKA 2018.

Súčasťou dokumentácie bude Fotodokumentácia pôvodného stavu.

Zhotoviteľ sa zaväzuje, že v projektovej dokumentácii bude uvedené, ako bude zabezpečené, aby navrhované technické riešenie bolo v súlade s princípmi energetickej efektívnosti budov uplatňovaných pre sektor verejných budov v nadväznosti na kategorizáciu budov podľa vyhlášky MDVRR SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov.

Zhotoviteľ sa zaväzuje, že v projektovej dokumentácii bude uvedené, ako bude zabezpečená bezbariérovosť objektov – dosiahnutá miera bezbariérovosti, opatrenia na zlepšenie stavu.

Zhotoviteľ sa zaväzuje, že v projektovej dokumentácii budú vo výkaze výmer a rozpočte vyčlenené výdavky súvisiace so znížením energetickej náročnosti jednotlivých objektov.

Zhotoviteľ sa zaväzuje vypracovať projektovú dokumentáciu s projektovým energetickým hodnotením v zmysle zákona č. 50/1976 Z.z. o územnom plánovaní a stavebnom poriadku (stavebný zákon) v znení neskorších predpisov, zákona č. 555/2005 Z.z. o energetickej hospodárnosti budov a o zmene a doplnení niektorých zákonov v znení neskorších predpisov (zákon o EHB), zákona č. 321/2014 Z.z. o energetickej efektívnosti a o zmene a doplnení niektorých zákonov, §3 a §9 vyhlášky MŽP SR č. 453/2000 Z.z., ktorou sa vykonávajú niektoré ustanovenia stavebného zákona a v zmysle súvisiacich vyhlášok.

Zhotoviteľ sa zaväzuje, že projektovú dokumentáciu na stavebné povolenie s náležitosťami dokumentácie na realizáciu stavby bude mať obsah, rozsah a prílohy v zmysle zákona č. 50/1976, zákona č. 555/2005, zákona č. 321/2014 a súvisiacich vyhlášok, v zmysle noriem ISO, EN, STN a sadzobníka UNIKA 2018, príloha č. 2 a 3.

Zhotoviteľ sa zaväzuje, že súčasťou projektovej dokumentácie bude **Projektové hodnotenie energetickej hospodárnosti budov** a **Odborný výpočet predpokladaných energetických úspor podpísaný oprávnenou osobou** porovnaním stavu pred a po realizácii projektu v rozsahu potrebnom na preukázanie splnenia podmienky na úsporu energie vypracovaných odborne spôsobilou osobou v súlade so zákonom č. 555/2005 Z. z. o energetickej hospodárnosti budov v znení neskorších predpisov a príslušných všeobecne záväzných právnych predpisov.

Zhotoviteľ sa zaväzuje, že projektová dokumentácia bude spracovaná v súlade s vyhláškou MDVRR SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, t.j. globálny ukazovateľ musí byť lepší (teda menší) ako horná hranica energetickej triedy A1. Ak nie je splnenie minimálnych požiadaviek na primárnu energiu (globálny ukazovateľ) pri významne obnovovanej budove technicky, funkčne a ekonomicky uskutočniteľné (§ 4 ods. 13 a § 5 ods. 3 a ods. 4 Vyhlášky MDVRR SR č. 364/2012 Z. z.), bude táto skutočnosť odôvodnená odborne spôsobilou osobou pre energetickú certifikáciu budov.

Projektové dokumentácie žiadame vypracovať v počte **6 paré tlačenou formou**, **1-krát v digitálnej forme vo formáte PDF na CD resp. USB** a **1-krát v digitálnej editovateľnej forme na CD resp. USB** vo formáte DGN/DXF/DWG, textová časť vo formáte Microsoft Word, vrátane 3 ks rozpočet v paré č. 1-3 v tlačenej podobe aj na CD v programe Excel a 3 ks výkaz výmer v paré č. 4 – 6 v tlačenej podobe aj na CD resp. USB v programe Excel.

Projektová dokumentácie na ohlásenie stavby musí mať obsah, rozsah a prílohy v zmysle zákona č. 50/1976 Z.z. o územnom plánovaní a stavebnom poriadku (stavebný zákon), v zmysle noriem ISO, EN, STN.

Projektová dokumentácia na odstránenie stavby musí mať obsah, rozsah a prílohy v zmysle zákona č. 50/1976 Z.z. o územnom plánovaní a stavebnom poriadku (stavebný zákon), v zmysle noriem ISO, EN, STN.

Projektová dokumentácia na rekonštrukciu stravovacej prevádzky musí mať obsah, rozsah a prílohy v zmysle zákona č. 50/1976 Z.z. o územnom plánovaní a stavebnom poriadku (stavebný zákon), v zmysle noriem ISO, EN, STN.

**b/ Inžinierska činnosť (IČ)**–komplexné služby v rozsahu platnej legislatívy, vrátane zabezpečenia zapracovania stanovísk dotknutých orgánov do projektovej dokumentácie, dohodnutie riešení a postupov s objednávateľom stavby, dodávateľom stavby a dotknutými orgánmi štátnej správy a samosprávy, zabezpečenie ostatných vstupov potrebných pre spracovanie dokumentácie. V rámci inžinierskej činnosti bude vybavenie právoplatného územného rozhodnutia, stavebného povolenia, ohlásenia stavby a povolenia na odstránenie stavby spolu s vyjadreniami všetkých dotknutých orgánov.

Zhotoviteľ sa zaväzuje, že súčasťou projektovej dokumentácie bude **Doklad preukazujúci, že projekt je oprávnený z hľadiska plnenia požiadaviek v oblasti posudzovania vplyvov na životné prostredie** (v zmysle podmienok IROP) a **Doklad preukazujúci oprávnenosť z hľadiska súladu s požiadavkami v oblasti dopadu plánov a projektov na územia patriace do európskej sústavy chránených území NATURA 2000** (v zmysle podmienok IROP).

**c/ Odborný autorský dohľad (AD) -** Výkon AD v rozsahu maximálne 60 hodín počas realizácie stavby, spôsobom, za podmienok dohodnutých v osobitnom článku VIII. Zmluvy, za dohodnutú maximálnu cenu v článku IV ods. 1, písm. c) Zmluvy. AD bude vykonávaný od začatia do ukončenia Stavby (kolaudácie) a je podmienený uzavretím Zmluvy o dielo na realizáciu stavebných prác na Stavbe (realizačná zmluva k Stavbe, ku ktorej je dokumentácia vypracovaná na základe tejto Zmluvy). Začiatok výkonu odborného autorského dohľadu je odo dňa odovzdania Staveniska zhotoviteľovi Stavby. Rozsah činností odborného autorského dohľadu je v zmysle Prílohy č. 4 sadzobníka projektových prác UNIKA.

1. Predmetom dokumentácie bude:

**Dokumentácia pre stavebné povolenie s náležitosťami dokumentácie pre realizáciu stavby:**

1. ***Budova na Zvolenskej ceste 83:***

* rekonštrukcia strechy,
* výmena okien,
* zateplenie fasády,
* inštalácia nových elektrických rozvodov v učebniach výpočtovej techniky,
* interiérové úpravy učební,
* výmena podláh,
* vybudovanie telocvične zo súčasnej garáže,
* rekonštrukcia areálovej kanalizácie a kanalizačná prípojka v objekte.

1. ***Zateplenie a fasáda budovy Hotelovej akadémie na Rázusovej ulici:***

* 3630/2, LV 7734, k. ú. Lučenec, obec Lučenec,
* zateplenie obvodového plášťa budovy,
* okná a dvere vymenené, strecha je zateplená,

1. ***Jazdiareň – ľahká montovaná hala 30m x 49m x 4m:***

* vybudovanie montovanej jazdeckej haly a vybavenia – špecializované stredisko pre praktickú výučbu odboru chov koní a jazdectvo, klientov na jazdenie ale tiež pre zdravotne postihnutých
* strecha a plášť vyrobené z PVC materiálu, nepremokavé, svetlopriepustné, odolné voči UV žiareniu, nehroľavé,
* konštrukcia vyrobená z hliníkových profilov,
* elektroinštalácia

1. ***Garáže***

* rozmery stavby 48m x 13m pre 16 osobných automobilov,
* umiestnenie garáži bude na mieste asanovanej budovy v areáli na Zvolenskej ceste,
* súčasťou dokumentácie bude aj návrh komunikácií ku garážam.

**Dokumentácia na ohlásenie stavby:**

1. ***Kontajnerový bitúnok 8,97m x 2,37m, výška 3,10***

* umiestnenie stavby a napojenie na inžinierske siete,

**Dokumentácia na odstránenie stavby:**

1. ***Asanácia starej budovy v areáli na Zvolenskej ceste***

* na parcele 5898/59, ku Lučenec, obec Lučenec, LV 9458,
* pôdorysná plocha budovy 369 m2,
* budova obsahuje azbest,

**Projektová dokumentácia:**

1. ***Rekonštrukcia stravovacej prevádzky***

* technologicky a dispozične navrhnúť modernú stravovaciu prevádzku, ktorá bude odpovedať priestorovým možnostiam objektu, zámeru investora a prevádzkovateľa a hygienickým požiadavkám. Hygienické predpisy zohľadnené v riešení.
* výrobná kapacita sa predpokladá do 300 porcií jedál denne prevažne obedov päť dní dní v týždni. Je možné že prevádzka bude realizovať spoločenské podujatia ale hlavne v dňoch pracovného pokoja, taktiež do 300 jedál denne. Typ jedál je daný požiadavkami na poskytnutie vyváženého stravovania pre žiakov a zamestnancov SOŠ, a príležitostných spoločenských akcií v rámci priestorov spoločenskej sály.
* Súčasťou riešenia budú stavebné úpravy interiérov v stravovacej prevádzke.

**Dokumentácia bude rozdelený nasledovne:**

Dokumentácia na stavebné povolenie s náležitosťami realizačnej dokumentácie rozdelená na stavebné objekty:

1. Budova na Zvolenskej ceste 83.
2. Zateplenie a fasáda budovy Hotelovej akadémie na Rázusovej ulici.
3. Jazdiareň – ľahká montovaná hala 30m x 49m x 4m.
4. Garáže.

Dokumentácia na ohlásenie stavby

Dokumentácia na odstránenie stavby

Projektová dokumentácia na rekonštrukciu stravovacej prevádzky

1. Objednávateľ a stavebník sú povinní poskytnúť zhotoviteľovi nevyhnutné spolupôsobenie, spočívajúce najmä v odovzdaní doplňujúcich údajov, upresnení, podkladov, vyjadrení a stanovísk, ktoré sa nachádzajú u objednávateľa a ktorých potreba odovzdania vznikne v priebehu plnenie Zmluvy, pričom zhotoviteľ je povinný zhotoviť Dielo podľa STN a STN EN platných v čase zhotovenia Diela, aby zodpovedalo požiadavkám zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a vyhlášky č. 453/2000 Z. Z., ktorou sa vykonávajú niektoré ustanovenie stavebného zákona, zákona NR SR ć. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a iných právnych predpisov platných v čase zhotovenia Diela.
2. Zhotoviteľ sa zaväzuje, že Dokumentácia bude vypracovaná a potvrdená autorizovaným stavebným inžinierom v zmysle zákona č. 138/1992 Zb. o autorizovaných architektoch a autorizovaných stavebných inžinieroch (ďalej len „Autorizačný zákon“).
3. Zhotoviteľ je povinný pri vypracovaní Diela postupovať v zmysle § 42 ods. 3 zákona o verejnom obstarávaní a o zmene a doplnení niektorých zákonov (neuvádzať v dokumentácii ani výkaze výmer konkrétne názvy stavebných výrobkov).
4. Zhotoviteľ je povinný kedykoľvek na žiadosť objednávateľa (verejného obstarávateľa) bezodkladne poskytnúť písomné vysvetlenie týkajúce sa technických otázok a záležitostí Diela (projektovej dokumentácie) ako súťažného podkladu vo verejnom obstarávaní vyhlásenom na realizáciu Stavby, ak takáto situácia v procese verejného obstarávania nastane.

**III.**

**MIESTO, ČAS a SPÔSOB PLNENIA,**

**ODOVZDÁVACIE A PREBERACIE KONANIE**

1. Zhotoviteľ sa zaväzuje, že riadne zhotovené ( vykonané ) Dielo v rozsahu podľa článku II. ods. 1 písm. a/ a b/ Zmluvy odovzdá objednávateľovi v sídle objednávateľa najneskôr:

* **do 60 kalendárnych dní od nadobudnutia účinnosti zmluvy o dielo – projektová dokumentácia,**
* **do 150 kalendárnych dní od nadobudnutia účinnosti zmluvy o dielo (60+60+30 dní) – inžinierska činnosť (pravoplatné územné rozhodnutie, stavebné povolenie, ohlásenie stavby, povolenie na odstránenie stavby)**

1. Zhotoviteľ je povinný odovzdať Dokumentáciu **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .doc, .xls**), podľa článku II. ods 1 Zmluvy. Dokumentácia v elektronickej forme musí zodpovedať identickému členeniu ako dokumentácia v tlačenej forme.
2. Zhotovením ( Vykonaním ) Diela sa na účely Zmluvy rozumie včasné, bezchybné, vecne správne a úplné dokončenie Diela ( každej jeho jednotlivej časti členenej v zmysle čl. II. ods. 1 Zmluvy) podľa podmienok dohodnutých v Zmluve a jeho odovzdanie a protokolárne prevzatie objednávateľom.
3. Zhotoviteľ je povinný predložiť výstupy Diela (dokumentáciu a zmluvnú činnosť) na záverečné kontroly a schválenie objednávateľovi najneskôr do 5 kalendárnych dní pred časom odovzdania Diela dohodnutým **v článku III. ods. 1 Zmluvy**. Po vykonaní kontroly Diela pripraví zhotoviteľ Protokol o odovzdaní a prevzatí Diela. Povinnými obsahovými náležitosťami Protokolu sú:

* údaje o zhotoviteľovi a objednávateľovi
* názov zákazky, číslo Zmluvy
* popis dokumentácie a zmluvnej činnosti (konkrétneho Diela, ktoré je predmetom Protokolu)
* forma a počet vyhotovení dokumentácie
* cena za príslušné Dielo
* prehlásenie objednávateľa, či príslušné Dielo preberá alebo nepreberá
* zoznam chýb a nedorobkov

1. Pokiaľ bude dokumentácia vykazovať drobné chyby alebo nedorobky, ktoré nebránia jej riadnemu užívaniu, objednávateľ má právo rozhodnúť, či Dielo ( príslušnú časť Diela ) prevezme s drobnými chybami alebo nedorobkami alebo ho neprevezme. Ak Dielo prevezme v Protokole určí lehotu na odstránenie drobných chýb alebo nedorobkov. O tom, či má dokumentácia chyby alebo nedorobky a aký majú vplyv na dokumentáciu a jej užívanie, rozhoduje objednávateľ.
2. Riadnym odovzdaním Diela tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí Diela, prechádza na objednávateľa jednak vlastnícke právo k Dielu a jednak nebezpečenstvo vzniku škody na Diele. Za poškodenie, stratu alebo zničenie Diela alebo jeho časti zodpovedá zhotoviteľ až do času riadneho odovzdania Diela objednávateľovi.
3. Momentom prevzatia Diela Objednávateľom zhotoviteľ bezodplatne prevádza na Objednávateľa všetky práva viažuce sa k Dielu resp. poskytuje Objednávateľovi trvalú, výhradnú a neobmedzenú, bez osobitného súhlasu Zhotoviteľa prevoditeľnú licenciu (súhlas) na používanie Diela tak, že Objednávateľ je výlučne a neobmedzene oprávnený Dielo nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, nakladať alebo disponovať s ním bez osobitného súhlasu Zhotoviteľa na účel vyplývajúci zo Zmluvy, prípadne v rovnakom rozsahu práva previesť či poskytnúť čiastočne alebo v celosti tretej strane a to aj vtedy, ak táto Zmluva zanikne alebo sa zruší pred úplným vykonaním Diela zhotoviteľom.
4. Zmluvné strany sa dohodli, že pre prípad porušenia čo i len jednej z týchto povinností zhotoviteľa:
   * vykonať Dielo ( každú príslušnú časť Diela ) riadne ( bez vád a nedorobkov ) alebo
   * riadne a včas odstrániť vady a nedorobky na Diele ( na príslušnej časti Diela ), ktoré sú uvedené v Protokole o odovzdaní a prevzatí Diela ( príslušnej časti Diela ) a to za omeškanie s odstránením každej jednotlivej vady alebo nedorobku zvlášť, alebo
   * včas odstrániť vady uplatnené objednávateľom v záručnej dobe a  to za omeškanie s odstránením každej reklamovanej vady zvlášť

je zhotoviteľ povinný zaplatiť objednávateľovi zmluvnú pokutu vo výške 0,5% z ceny Diela bez DPH uvedenej v ods. 1 článku IV. Zmluvy za každý začatý deň omeškania a za každé jednotlivé porušenie povinnosti zvlášť, splatnú v lehote do 3 pracovných dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.

1. Zmluvné strany považujú výšku dohodnutých zmluvných pokút uvedených v ods. 10 tohto článku Zmluvy za primeranú vzhľadom na charakter a povahu zmluvnými pokutami zabezpečovaných povinností zhotoviteľa vyplývajúcich z tejto Zmluvy a cenu Diela.
2. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, zákonný úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa splnenia povinnosti, ktorú povinnosť zmluvná pokuta zabezpečuje.

**IV.**

**Cena a platobné podmienky**

1. Cena za vykonanie a odovzdanie Diela je dohodnutá na základe **Špecifikácie ceny z ponuky zhotoviteľa vo verejnom obstarávaní, ktorá tvorí Prílohu č. 1 k Zmluve ( ďalej iba „cena Diela“)**. Cena Diela sa považuje **za cenu maximálnu** a platnú počas celej doby trvania Zmluvy. Cena Diela je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane nákladov na vyhotovenie Diela v tlačenej i elektronickej podobe, vrátane ceny za práce zhotoviteľa, ktoré budú spočívať v nepodstatnej zmene Diela na základe pokynov príslušného stavebného úradu v stavebnom alebo kolaudačnom konaní alebo za práce na Diele vyvolané nekvalitnou, neúplnou alebo chybnou činnosťou zhotoviteľa.

Cena Diela predstavuje celkom sumu:

Cena bez DPH xx xxx,00 Eur

DPH 20 % 0,00 Eur

**Cena s DPH xx xxx,00 Eur**

**(slovom: xxx Eur, 00/100 ) s DPH.**

1. **Podkladom pre úhradu ceny Diela bude:**

Faktúra č. 1 za výkony podľa čl. II. ods.1 písm. a)**:**

1. **Dokumentácia** vrátane dokladovej časti, náklady za tlačenú aj elektronickú podobu **celkom:**

Cena bez DPH xx xxx,00 Eur

DPH 20 % 0,00 Eur

**Cena s DPH xx xxx,00 Eur**

**(slovom: xxx Eur, 00/100 ) s DPH.**

Faktúra č. 2 za výkony podľa čl. II. ods.1 písm. b)**:**

1. **Inžinierska činnosť celkom (vybavenie právoplatného územného rozhodnutia, stavebného povolenia, ohlásenia stavby, povolenia na odstránenie stavby, vyjadrení a dokladov):**

Cena bez DPH xx xxx,00 Eur

DPH 20 % 0,00 Eur

**Cena s DPH xx xxx,00 Eur**

**(slovom: xxx Eur, 00/100 ) s DPH.**

**Faktúra** č.1 a 2 bude vystavená zhotoviteľom až po riadnom prevzatí výkonov podľa čl. II. ods.1 písm. a), b) objednávateľom. Na účely fakturácie sa za deň dodania považuje deň podpísania Protokolu o odovzdaní a prevzatí výkonov podľa čl. II. ods.1 písm. a), b) oprávnenou osobou objednávateľa (osobou oprávnenou rokovať vo veciach technických).

Faktúra č. 3 za výkony podľa čl. II. ods.1 písm. c) **:**

1. **Odborný autorský dohľad**:

Cena bez DPH xx xxx,00 Eur

DPH 20 % 0,00 Eur

**Cena s DPH xx xxx,00 Eur**

**(slovom: xxx Eur, 00/100 ) s DPH.**

**Faktúra** č. 3 bude vystavená zhotoviteľom až po nadobudnutí právoplatnosti kolaudačného rozhodnutia Stavby.

**Zhotoviteľovi bude uhradená cena iba v rozsahu za skutočne vykonané práce a odovzdané Dielo (skutočne vyhotovenú dokumentáciu, zmluvnú činnosť ) za jednotkovú cenu v zmysle Prílohy č. 1 k Zmluve.**

1. Preddavky sa neposkytujú vôbec.
2. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
3. Splatnosť jednotlivých faktúr je 30 dní od dňa doporučeného doručenia faktúry do podateľne objednávateľa.
4. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol o odovzdaní a prevzatí Diela. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí príslušnej časti Diela, objednávateľ je oprávnený vrátiť faktúru zhotoviteľovi na doplnenie v lehote do 10 /desať/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry. Zhotoviteľ je povinný svoje práce vyúčtovať overiteľným spôsobom a v súlade s cenou z ponuky zhotoviteľa z verejného obstarávania.
5. Faktúra sa považuje za zaplatenú dňom pripísania úhrady na účet zhotoviteľa.
6. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.
7. Zmluvné strany sa dohodli, že v prípade porušenia povinnosti zhotoviteľa odovzdať Dielo ( aj len jeho časť ) včas má objednávateľ právo na zmluvnú pokutu dohodnutú vo výške 0,5% z ceny Diela bez DPH uvedenej v ods. 1 tohto článku Zmluvy za každý aj začatý deň omeškania, v lehote do 10 pracovných dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.
8. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela.
9. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať Dielo alebo jeho časť.

**V.**

**Podklady, údaje a spolupôsobenie objednávateľa**

1. Objednávateľ sa zaväzuje, že počas spracúvania predmetu zmluvy poskytne zhotoviteľovi na jeho písomnú žiadosť v nevyhnutnom rozsahu potrebné spolupôsobenie, spočívajúce v odovzdaní najmä podkladov, vyjadrení, stanovísk, ktorých potreba odovzdania vznikne v priebehu plnenia tejto zmluvy.
2. Zhotoviteľ je povinný pri zhotovovaní Diela postupovať s odbornou starostlivosťou, spolupracovať s objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi, ktoré ustanoví príslušný stavebný úrad alebo právne predpisy a ich požiadavky resp. pripomienky zapracovať do Diela.
3. V priebehu vykonávania Diela sa podľa požiadaviek objednávateľa alebo zhotoviteľa uskutoční **pracovné rokovanie** medzi zhotoviteľom, objednávateľom a vlastníkom stavby BBSK, na ktorom sa prejednajú návrhy jednotlivých technických riešení. Z pracovného rokovania zhotoviteľ vyhotoví zápis, ktorého rovnopis obdrží každá zmluvná strana. Zhotoviteľ je povinný počas pracovných rokovaní informovať objednávateľa a BBSK o stave rozpracovanosti Diela.
4. Po odsúhlasení technického riešenia objednávateľom je zhotoviteľ povinný prerokovať dokumentáciu so všetkými dotknutými správcami resp. vlastníkmi inžinierskych sietí a s ďalšími dotknutými účastníkmi uzemného konania, stavebného konania alebo ohlasenia. O požadovaných zmenách riešenia vyplývajúcich z vyjadrení oboznámi ihneď objednávateľa a následne po schválení objednávateľom zapracuje podmienky do projektovej dokumentácie. Objednávateľ požaduje účasť projektanta na stavebných konaniach, prípadne iných rokovaniach, súvisiacich so stavbou.

**VI.**

**Zodpovednosť zhotoviteľa**

1. Zhotoviteľ je povinný postupovať pri zhotovovaní Diela a jeho jednotlivých častí s odbornou starostlivosťou, za striktného dodržiavania všetkých pre realizáciu Diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem záväzných v SR, podmienok dohodnutých v Zmluve a Prílohe č. 1 k Zmluve, požiadaviek a pokynov objednávateľa.
2. Zhotoviteľ zodpovedá za to, že Dielo (každá jeho časť) je zhotovené v najvyššej kvalite podľa požiadaviek ods. 1 čl. VI. Zmluvy a že počas plynutia záručnej doby bude mať okrem súladu s požiadavkami ods. 1 čl. VI. Zmluvy aj vlastnosti podľa ods. 5 článku VI. Zmluvy.
3. Zhotoviteľ zodpovedá za vady, ktoré má Dielo alebo ktorákoľvek jeho časť v čase jeho riadneho odovzdania a prevzatia objednávateľom a za vady, ktoré sa vyskytnú v záručnej dobe.
4. Záručná doba začína plynúť odo dňa riadneho odovzdania a prevzatia Diela objednávateľom (dňom podpisu oprávneného zástupcu objednávateľa na protokole o odovzdaní a prevzatí časti Diela) a neuplynie skôr ako deň nasledujúci po dni, v ktorom nadobudne právoplatnosť kolaudačné rozhodnutie Stavby, na ktorú bolo Dielo vypracované.
5. Záruka v rámci plynutia záručnej doby sa vzťahuje na všetky vlastnosti Diela, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a  odbornú bezchybnosť.
6. Zhotoviteľ zodpovedá za škodu na dokumentácii (Diele) spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a  za škody s tým súvisiace. Pokiaľ zhotoviteľ použije na vykonanie Diela alebo jeho časti tretie osoby, v plnej miere zodpovedá za ich činnosť, akoby túto vykonával sám.
7. Zhotoviteľ zodpovedá v plnom rozsahu za komplexnosť výkazu výmer ktorý predložil, že výkaz výmer predstavuje skutočný rozsah požadovaných prác objednávateľom a je v plnom rozsahu v súlade s ostatnou predloženou dokumentáciou a to výkresovou časťou, technickou správou a inými časťami projektovej dokumentácie.
8. Dielo má vady, ak Dielo alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá požiadavkám kladeným na Dielo alebo jeho časť.
9. Objednávateľ je oprávnený neprevziať Dielo alebo jeho časť, ktoré nie je vykonané riadne a odovzdané včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Dielo.
10. Ak počas plynutia záručnej doby - ( najmä v stavebnom alebo kolaudačnom konaní ) na základe požiadavky, podnetu stavebného úradu alebo akéhokoľvek iného orgánu verejnej správy, štátnej správy alebo verejnej moci alebo i bez takéhoto podnetu - vyjde najavo vada Diela alebo jeho časti, *najmä, nie však výlučne nekvalita, neúplnosť alebo vecná nesprávnosť Diela, nesúlad s akoukoľvek normou alebo predpisom, prípadne budú zistené iné vady Diela ako napr.: nezrovnalosti v stavebnej časti, nesúlad s výkazom výmer, chýbajúce časti projektovej dokumentácie, chýbajúce alebo neúplné časti inej dokumentácie, ktoré sú potrebné pre realizáciu Stavby a úspešné skolaudovanie Stavby*, na základe zistení ktorých bude potrebné Dielo alebo jeho časť doplniť alebo prepracovať, zmluvné strany sa dohodli, že ide o vadu Diela s tým, že zhotoviteľ je povinný Dielo alebo jeho časť bezodplatne doplniť alebo prepracovať v lehote najneskôr do 10 kalendárnych dní odo dňa doručenia výzvy objednávateľa na doplnenie alebo prepracovanie Diela alebo jeho časti.
11. Oznámenie vád a nedorobkov v záručnej dobe súvisiacich s  technickým riešením projektovej dokumentácie, chyby vo výkresovej a textovej časti, prípadne nezhody projektovej dokumentácie s  podmienkami stanovenými dotknutými orgánmi a organizáciami ( Výzva objednávateľa ) musí byť podaná písomne bez zbytočného odkladu potom, čo vady a nedorobky objednávateľ zistil, najneskôr v lehote 3 pracovných dní odo dňa zistenia vád a nedorobkov.
12. Zmluvné strany sa dohodli, že ak zhotoviteľ nedoplní alebo neprepracuje Dielo alebo jeho časť ( neodstráni vady a nedorobky ) vôbec, zhotoviteľ zaplatí objednávateľovi jednorazovú zmluvnú pokutu vo výške 10 % z ceny Diela bez DPH uvedenej v ods. 1 článku IV. Zmluvy, splatnú v lehote do 10 pracovných dní odo dňa doručenia výzvy objednávateľa na zaplatenie zmluvnej pokuty spolu s faktúrou.
13. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela.
14. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a:

a/ ak zhotoviteľ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne upozornil objednávateľa a objednávateľ na ich použití napriek tomu trval.

1. Ostatné nároky zo zodpovednosti zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád Diela nie sú dotknuté nároky objednávateľa na náhradu škody alebo na odstúpenie od Zmluvy.
3. Zhotoviteľ je povinný predložiť poistenie na škody spôsobené vadou plnenia Zhotoviteľa podľa Zmluvy, do výšky min. 150.000,00 Eur (slovom: jedenstopäťdesiattisíc eur). Poistnú zmluvu, resp. poistné osvedčenie predloží Zhotoviteľ Objednávateľovi najneskôr do 5 dní po podpísaní Zmluvy. Objednávateľ si vyhradzuje právo neuhradiť faktúru, pokiaľ poistná zmluva resp. poistné osvedčenie nebudú predložené.

**VII.**

**Ostatné zmluvné dojednania**

1. Zmluvné strany sa zaväzujú, že pristúpia na zmenu záväz­ku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie zmluvy, alebo vzniknú nové požiadavky objednávateľa. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručené v písomnej forme osobne, mailom alebo listami doručenými doporučenou zásielkou na adresu uvedenú v záhlaví tejto zmluvy. Odosielateľ akejkoľvek písomnej správy môže požadovať písomné potvrdenie príjemcu.

**VIII.**

**ODBORNÝ AUTORSKÝ DOHĽAD**

**Zmluvné strany sa výslovne dohodli a sú si plne vedomé, že právne následky tejto Zmluvy v časti práv a povinností zmluvných strán vyplývajúcich z výkonu odborného autorského dohľadu ( ďalej aj iba „AD“) nastanú až okamihom uzavretia Zmluvy o Dielo na realizáciu Stavby.**

**Zmluvné strany týmto prehlasujú, že právne účinky AD ( vznik práv a povinností zmluvných strán vyplývajúcich z ustanovení tejto Zmluvy týkajúcich sa AD ) sú viazané na inú právnu skutočnosť, a to na uzavretie Zmluvy o Dielo na realizáciu Stavby.**

1. Zhotoviteľ sa zaväzuje pre objednávateľa vykonávať v rozsahu a za podmienok dohodnutých v tejto Zmluve odborný autorský dohľad (AD) počas uskutočňovania stavebných prác na Stavbe, a to najmä v zmysle príslušných ustanovení Autorizačného zákona, ostatných všeobecne záväzných predpisov.

**Zhotoviteľ vyhlasuje, že má oprávnenie vykonávať činnosť v rozsahu tohto článku Zmluvy**. Zhotoviteľ je povinný pri plnení predmetu zmluvy postupovať s odbornou starostlivosťou. Zhotoviteľ je povinný a zaväzuje sa dodržiavať všeobecné záväzné predpisy SR a EÚ, technické normy SR, ako aj podmienky tejto Zmluvy a súťažné podklady a požiadavky. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených zástupcov zmluvných strán a rozhodnutiami a vyjadreniami dotknutých orgánov štátnej správy a samosprávy, a ďalších subjektov dotknutých Stavbou.

1. Objednávateľ sa zaväzuje, že:

a) poskytne zhotoviteľovi potrebné podklady a včas oznámi svoje požiadavky na obsah a formu výkonu AD,

b) zaplatí zhotoviteľovi za výkon skutočného AD, podľa výkazu jeho rozsahu odsúhlaseného objednávateľom - osobou oprávnenou konať za objednávateľa vo veciach technických, cenu vychádzajúcu z ceny dohodnutej v článku IV. Zmluvy.

1. **Rozsah, obsah, spôsob, čas výkonu AD, sankcie za porušenie povinností pri výkone AD.**

**3.1** AD bude vykonávaný ako občasný, jeho výkon sa bude realizovať na vyzvanie stavebného dozoru mailom ( písomnou formou ) alebo na základe potrieb stavby. Rozhodnutia z výkonu AD sa budú zaznamenávať do stavebného denníka, alebo sa z rokovania vypracuje písomný záznam. Záznamy zapisované do stavebného denníka aj písomný záznam musia byť v časti týkajúcej sa výkonu AD odsúhlasené, resp. potvrdené osobou oprávnenou konať za objednávateľa vo veciach technických alebo technickým dozorom objednávateľa.

Záväzok vyplývajúci z predmetu zmluvy, na splnenie ktorého sa zhotoviteľ zaviazal, je povinný uskutočňovať podľa pokynov objednávateľa a v súlade s jeho záujmami. Zhotoviteľ je povinný bezodkladne oznámiť objednávateľovi všetky okolnosti, ktoré zistil pri zariaďovaní záležitostí podľa predmetu zmluvy, ktoré môžu mať vplyv na zmenu jeho pokynov.

Zhotoviteľ je povinný dodržiavať všetky právne a technické predpisy vzťahujúce sa na vykonávanie jeho povinností vyplývajúcich z predmetu zmluvy a vykonať predmet zmluvy v záujme objednávateľa zodpovedne, riadne a poctivo, s odbornou starostlivosťou, plniť pokyny objednávateľa v súlade s právnymi predpismi.

**3.2** AD bude vykonávaný v tomto minimálnom obsahu a rozsahu, pričom AD je povinný :

Počas realizácie stavby

a/ zúčastniť sa odovzdania staveniska zhotoviteľovi,

b/ kontrolovať súlad zhotovovanej stavby s projektami pre stavebné povolenia,

c/ poskytovať stanoviská a vysvetlenia k projektom pre stavebné povolenia, potrebné pre realizáciu stavby,

d/ posudzovať návrhy na zmenu realizácie stavby oproti projektom pre stavebné povolenia a zúčastňovať sa zmenových konaní,

e/ ak majú navrhované zmeny dopad na vydané stavebné povolenia, upozorniť stavebníka na túto skutočnosť,

f/ zúčastniť sa komplexného vyskúšania,

g/ zúčastniť sa odovzdania a prevzatia stavby alebo jej časti a podpisovať zápisy o odovzdaní a prevzatí jednotlivých stavebných objektov a prevádzkových súborov a protokol o odovzdaní a prevzatí stavby.

Po dokončení stavby

a/ účasť na kolaudačnom konaní,

b/ účasť na vyhodnotení skúšobnej prevádzky,

c/ účasť na garančných skúškach.

Odborný autorský dohľad sa podieľa na riadení stavby tým, že sa povinne zúčastňuje operatívnych a kontrolných dní stavby. AD je ďalej povinný:

- sledovať postup výstavby z technického a technologického hľadiska, sledovať dodržiavanie podmienok stanovených v PD, vo všeobecne záväzných právnych predpisoch a technických normách

- vyjadrovať sa k návrhom zhotoviteľa na zmeny dokumentácií na stavebné povolenia z technického a technologického hľadiska

- vyjadrovať sa k požiadavkám a nárokom zhotoviteľa na dodatočnú platbu a k zmenám a stavebno – technickým opatreniam na základe nepredvídateľných okolností zistených na stavenisku počas realizácie prác,

- na požiadanie objednávateľa alebo z podmienok vyplývajúcich zo spracovanej a schválenej PD zúčastniť sa na kontrole a preberaní konštrukčných vrstiev, stavebných konštrukcií, resp. konštrukčných prvkov, ktoré sú rozhodujúce pri realizácii jednotlivých objektov stavby,

- na základe zistených skutočností vyjadrovať sa k prípadným zmenám stavebných a technologických postupov,

- v prípade potreby vysvetľovať problémy spojené s nejasnosťami vyplývajúcimi z vyhotovených projektových dokumentácií,

- v prípade, že skutkový stav zistený na stavenisku nebude zodpovedať predpokladom uvádzaným v projektovej dokumentácii a objektívne nebolo možné zo strany zhotoviteľa a ani objednávateľa mať k dispozícii neznáme technické parametre stavby bude požadované technické riešenie vyvolanej zmeny vrátane komplexného projektového spracovania zmeny technického riešenia spolu s výkazom výmer predmetom Dodatku k tejto Zmluve alebo činnosti v rámci AD, dohodne sa vzájomne vždy podľa rozsahu vyvolanej zmeny,

- na výzvu technického dozoru sa AD dostaví na stavbu do 3 kalendárnych dní, v odôvodnených prípadoch do 24 hodín,

- v prípade zložitých technických riešení a v prípade potreby stanoviska jednotlivých špecialistov, AD dodá svoje stanovisko v dohodnutom termíne v písomnej forme,

- je povinný zaujať stanovisko k dodržiavaniu projektových parametrov verejnej práce v zmysle zákona č. 254/1998 Z. z. o verejných prácach v znení neskorších predpisov z pohľadu AD,

- zaujíma stanovisko s vysvetlením a návrhom riešenia k prípadným reklamovaným vadám,

- je povinný odsúhlasiť dokumentáciu na vykonanie prác (dokumentáciu zhotoviteľa), technologické postupy a dokumentáciu skutočného realizovania stavby (DSRS),

- vypracovať Záverečnú správy AD o priebehu a ukončení stavby,

- spolupracovať so zhotoviteľom pri vypracovaní kontrolného a skúšobného plánu a manuálu užívania verejnej práce resp. objektov stavby v súlade so zákonom 254/1998 Z. z. o verejných prácach v znení neskorších predpisov.

**3.3** Maximálny rozsah výkonu AD je 60 hodín.

**3.4** Rozsah výkonu AD podľa odseku 3.3 je predpokladaný. Predmetom fakturácie však musí byť výlučne skutočný výkon AD pre jednotlivé činnosti, odsúhlasený objednávateľom ku dňu fakturácie, podložený zápisom v stavebnom denníku, resp. písomným záznamom z rokovania s AD/relevantnej účasti AD na predmetnej Stavbe, potvrdený objednávateľom. Súčasťou výkonu AD bude aj objednávateľom odsúhlasená príprava, nutné konzultácie a preštudovanie podkladov od objednávateľa.

**3.5** Spôsob vykonávania AD :

3.5.1 AD sa bude vykonávať ako občasný.

3.5.2 Skutočný rozsah a výkon AD musí byť písomne zaznamenaný a odsúhlasený objednávateľom, inak nebude objednávateľom uhradený.

**3.6** Termín AD: Začatie AD: odo dňa odovzdania a prevzatia Staveniska zhotoviteľom Stavby, Ukončenie AD: deň nadobudnutia právoplatnosti kolaudačného rozhodnutia Stavby.

Objednávateľ písomne oznámi AD termín začatia výkonu AD, a to ihneď zaslaním pozvánky na odovzdanie a prevzatie staveniska. Objednávateľ písomne oznámi AD termín ukončenia výkonu AD zaslaním právoplatného kolaudačného rozhodnutia Stavby najneskôr nasledujúci deň po dni jeho obdržania od stavebného úradu.

**3.7** Zhotoviteľ je oprávnený vystaviť za výkon AD faktúru až po vydaní právoplatného kolaudačného rozhodnutia. Podkladom pre úhradu bude skutočný počet hodín výkonu AD, podložený zápisom o účasti AD na predmetnej Stavbe, potvrdený objednávateľom.

**3.8** Zmluvné strany dohodli sankcie za porušenie povinností zhotoviteľa nasledovne :

**a/** neúčasť AD na rokovaní alebo Stavbe na vyzvanie objednávateľa:

50,- eur/za každý prípad zvlášť, aj opakovane,

**b/** nesplnenie povinnosti v dohodnutých termínoch (včas) vypracovať písomné stanovisko AD k technickým otázkam alebo iným otázkam Stavby:

80,- eur/za každý prípad zvlášť aj opakovane.

**3.9** Zhotoviteľ sa zaväzuje, že objednávateľovi nahradí, a to v celom rozsahu škodu, ktorá mu vznikne z dôvodu, že nastane ktorákoľvek z nasledovných skutočností:

a) povinnosti alebo záväzky zhotoviteľa z tejto Zmluvy nebudú riadne alebo včas splnené, alebo

b) niektoré z vyhlásení alebo záruk poskytnutých zhotoviteľom v tejto Zmluve, jej prílohách, alebo dané súvislosti so vzájomným plnením podľa tejto Zmluvy sa ukáže ako nepravdivé alebo nesprávne. Na povinnosť uhradiť vzniknutú škodu nemá vplyv prípadný vznik súčasného nároku na zaplatenie inej sankcie.

1. **Zodpovednosť za vady, Záruka.**

**4.1** Zhotoviteľ zodpovedá za to, že AD bude vykonávaný v zmysle VZPP SR a EÚ, podľa pokynov objednávateľa, podľa podmienok tejto Zmluvy a že po celú dohodnutú dobu ( záručná doba ) bude mať vlastnosti dojednané v tejto Zmluve a určené príslušnými predpismi právnej a technickej povahy.

**4.2** Na AD sa vzťahuje čl. VI Zmluvy v plnom rozsahu, nevzťahuje sa v prípade, ak čl. VIII Zmluvy ustanovuje inak.

**4.3** Pre prípad zistenia vady na predmete zmluvy dojednávajú zmluvné strany právo objednávateľa požadovať a povinnosť zhotoviteľa poskytnúť bezplatné odstránenie vady, bez zbytočného odkladu po uplatnení reklamácie objednávateľom.

**4.4** Reklamáciu vady AD je objednávateľ povinný uplatniť najneskôr do 5 dní odo dňa jej zistenia, v písomnej forme.

1. **Osobitné dojednania.**

**5.1 Ostatné ustanovenia Zmluvy, práva a povinnosti zmluvných strán upravené v Zmluve sa v plnom rozsahu vzťahujú aj na výkon AD dohodnutý v tomto článku, ak čl. VIII Zmluvy, neupravuje dotknutú otázku inak.**

**IX.**

**Odstúpenie od zmluvy**

1. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené, resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
2. Zmluvné strany sú oprávnené odstúpiť od tejto zmluvy z dôvodov a spôsobom uvedeným v zákone.
3. Za podstatné porušenie zmluvy (zmluvnej povinnosti) na strane zhotoviteľa sa považuje najmä:

**a)** ak zhotoviteľ neodovzdá objednávateľovi Dielo včas a omeškanie zhotoviteľa trvá viac ako 10 dní,

**b)** ak zhotoviteľ včas neodstráni objednávateľom oznámenú vadu,

**c)** ak objednávateľom oznámená vada je neodstrániteľná,

**d)** zhotoviteľ zhotovuje dokumentáciu v rozpore s podkladmi, ktoré podľa Zmluvy poskytol objednávateľ alebo v rozpore s pokynom objednávateľa a napriek písomnej výzve objednávateľa nedôjde k náprave. Objednávateľ môže odstúpiť od zmluvy ako pri podstatnom porušení zmluvy aj v prípade, ak zhotoviteľ v dôsledku svojej platobnej neschopnosti zastaví svoje platby svojim subdodávateľom, alebo je v konkurznom konaní, alebo je v likvidácii, alebo je zrejmé, že zhotoviteľ nebude schopný zrealizovať dielo včas a riadne.

1. Za podstatné porušenie zmluvy (zmluvnej povinnosti) na strane objednávateľa sa považuje omeškanie objednávateľa s úhradou faktúry riadne vystavenej a doručenej objednávateľovi o viac ako 15 dní.
2. Pri podstatnom porušení zmluvy môžu zmluvné strany odstúpiť od zmluvy do 15 dní odo dňa, kedy sa o porušení zmluvy dozvedeli. Inak môžu odstúpiť od zmluvy z toho istého dôvodu iba ako pri nepodstatnom porušení zmluvy.
3. Zmluvné strany sa dohodli, že v prípade, ak objednávateľ odstúpi od tejto zmluvy z dôvodov podľa ods. 3 tohto článku ešte pred odovzdaním Diela, nemá zhotoviteľ nárok na poskytnutie plnenia ani sčasti a ani na úhradu nákladov, ktoré mu vznikli v súvislosti s už vykonanou časťou Diela.
4. V prípade odstúpenia od zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú najmä omeškaním realizácie diela oproti termínu ukončenia realizácie diela uvedeného v tejto zmluve.
5. Odstúpením od zmluvy zmluva zaniká, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany.

**X.**

**Využitie subdodávateľov**

1. Zhotoviteľ predkladá v Prílohe č. 2 tejto Zmluvy zoznam všetkých svojich subdodávateľov s uvedením  jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
3. Povinnosti uvedené v bodoch 1 a 2 tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
4. Zmluvné strany sa dohodli za účelom zabezpečenia všetkých povinností zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má objednávateľ okrem práva odstúpiť od Zmluvy aj nárok na zmluvnú pokutu vo výške 5% z ceny Diela bez DPH, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane.
5. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.
6. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinností podľa tohto článku Zmluvy.

**XI**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán.
3. Zhotoviteľ sa zaväzuje, že počas zhotovovania dokumentácie budú dostupné pre objednávateľa na jeho požiadanie všetky dokumenty a podklady potrebné na zhotovenie Diela, ako aj samotné už zhotovené časti dokumentácie. Zhotoviteľ umožní splnomocneným zástupcom objednávateľa vo veciach technických nahliadnuť do týchto dokumentov a už zhotovených častí dokumentácie a vyhotoviť si z nich kópie a odpisy.
4. Táto zmluva je vyhotovená v šiestich rovnopisoch, pre objednávateľa v štyroch vyhotoveniach (rovnopisoch), pre zhotoviteľa v dvoch vyhotoveniach (rovnopisoch).
5. Zmluvu je možné zrušiť písomnou dohodou zmluvných strán alebo odstúpením od zmluvy.
6. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
7. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
8. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
9. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
10. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
12. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje, ak nie je dohodnuté inak. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
13. **Prílohami tejto Zmluvy sú:**

Príloha č. 1 Ponuka zhotoviteľa predložená vo verejnom obstarávaní

Príloha č. 2 Zoznam subdodávateľov/čestné vyhlásenie zhotoviteľa, že na predmet zmluvy nebudú využitý subdodávatelia

**Obsah príloh je neoddeliteľnou súčasťou obsahu záväzkového vzťahu založeného touto Zmluvou.**

V .............................. dňa:........................... V .................................. dňa: ....................

**Za objednávateľa: Za zhotoviteľa:**

............................................. ..............................................